Louis Armstrong

Louis "Satchmo" Armstrong (), cunoscut sub pseudonimul de „Satchmo”, a fost un muzician, trompetist, compozitor și cântăreț de jazz, unul din exponenții cei mai reprezentativi ai "stilului New Orleans" în muzica de jazz practicată în Chicago în jurul anilor 1920 - 1930.

Biografie 

Louis Armstrong, născut în New Orleans (Louisiana) a avut o copilărie zbuciumată. Părinții săi s-au despărțit la puțin timp după nașterea sa. A fost încredințat să fie crescut unei mătuși, Josephine, în timp ce mama sa, cu mare probabilitate, practica prostituția.

A încercat pe rând diferite meserii (căruțaș, lăptar, vânzător ambulant, lustragiu). A fost atras de muzică din fragedă tinerețe, cânta la colțuri de stradă împreună cu grupuri improvizate, neavând posibilitatea și nici forța să folosească un instrument de suflat, care ar fi corespuns dorinței lui. Această practică muzicală spontană, neșlefuită i-a permis să dezvolte o intonație optimă și un deosebit simț al improvizației, caracteristică esențială a jazzului.

La 7 ani a cântat pe străzile orașului natal cu un cvartet de copii, la 13 ani a studiat cornetul și a condus orchestra școlii de corecție unde fusese internat pentru ca a tras un foc de revolver în aer în noaptea de Anul Nou. După ce a fost eliberat, cutreieră străzile New Orleans-lui împreună cu o mică formație orchestrală simpatizată de populația orașului, executând, printre altele, bucata "When the Saints Go Marchin'in", care, ani mai târziu, avea să fie una din piesele sale cele mai interpretate. În cursul acelor peregrinări prin oraș, îl întâlnește pe Joe Oliver, considerat cel mai bun cornetist din New Orleans, supranumit "King Oliver", care îi dă lecții de trompetă, îl acceptă în formația sa și, într-o seară, Armstrong îl substituie cu succes pe trompetistul orchestrei, Kid Ory, el însuși fiind o celebritate locală. Abia în noiembrie 1918, stimulat de performanțele efectuate pe "riverboats" - mici vase ce navigau pe Mississippi - începe să învețe notele muzicale și să descifreze partituri, devenind astfel un muzician profesionist complet.

În anul 1922 se mută la Chicago, care devenise în acea vreme centrul muzicii de jazz, în continuă dezvoltare. În această perioadă a maturizării sale artistice, Louis Armstrong este preocupat de rigorile polifonice ale liniilor muzicale, având tendința de a conferi solistului un rol în același timp conducător, dar și integrat în textura muzicală. Este angajat de "King Oliver", venit și el la Chicago, în formația "Creole Jazz Band", unde are posibilitatea ca trompetist solist să-și desfășoare întreaga virtuozitate pe care o dobândise între timp. Într-adevăr, iubitorii de jazz sunt unanimi în a recunoaște în execuțiile lui "Satchmo" inventivitate, fantezie ritmică și melodică, unite cu un impresionant volum sonor și un timbru de neuitat. În anul 1924 părăsește formația lui Oliver și intră în "Big Band"-ul lui Fletcher Henderson din New York, un colos al jazz-ului, care dispunea de una din cele mai bune orchestre ale timpului, cu interpreți de prestigiu. Cu această orchestră, Armstrong are posibilitatea să înregistreze discuri având ca parteneri celebrități ca Sidney Bechet, Bessie Smith și mulți alții. Se hotărăște să se dedice carierei de solist și înregistrează "Hot Fives and Hot Sevens", transformând jazz-ul în una din cele mai înalte expresii ale muzicii, cu sunetul clar și briliant al trompetei sale și cu vocea sa răgușită, pornită parcă din fundul gâtlejului. Urmează o serie de succese și, datorită prezenței sale carismatice, contribuie la ruperea oricăror bariere rasiale, devenind unul din primii "stars" de culoare în muzica americană.

În ultimii ani ai vieții, Louis Armstrong personifică la cel mai înalt nivel muzica de jazz și devine, împreună cu formația sa "All Stars", ambasadorul acestui gen în întreaga lume. Tendința comercializantă a unor impresari lipsiți de scrupule nu l-a scutit însă nici pe el de anumite concesii făcute succeselor ieftine, printre altele în unele filme pe care le-a turnat. Louis Armstrong, "The King of Jazz", cum a mai fost numit, se îmbolnăvește, din păcate de cancer la gât. Deși medicul îi spune să renunțe la trompetă, Armstrong nu poate să o facă și în cele din urmă moare în ziua de 6 iulie 1971, în casa sa din cartierul Queens al orașului New York.

Discografie

Single-uri

Note

Lectură suplimentară 
 Armstrong, Louis, Satchmo: My Life in New Orleans. originally 1954 ISBN 0-306-80276-7
 Armstrong, Louis and Thomas Brothers, Armstrong, in His Own Words: Selected Writings. 1999 ISBN 0-19-514046-X
 Bergreen, Laurence, "Louis Armstrong: An Extravagant Life". 1997 ISBN 0-553-06768-0
 Brothers, Thomas, "Louis Armstrong's New Orleans". 2006 ISBN 0-393-06109-4
 Cogswell, Michael, Armstrong: The Offstage Story. 2003 ISBN 1-888054-81-6
 Elie, Lolis Eric, A Letter from New Orleans. Originally printed in Gourmet. Reprinted in Best Food Writing 2006, Edited by Holly Hughes, ISBN 1-56924-287-9
 Jones, Max and Chilton, John, Louis Armstrong Story. 1988 ISBN 0-306-80324-0
 Meckna, Michael, Satchmo: The Louis Armstrong Encyclopedia.2004 ISBN 0-313-30137-9
 Storb, Ilse, "Louis Armstrong: The Definitive Biography". 1999 ISBN 0-8204-3103-6
 Teachout, Terry, Pops - A life of Louis Armstrong. 2009; ISBN 978-0-15-101089-9

Legături externe 

 Satchmo – My Life in New Orleans (1954) free download, autobiography
 Desen animat din 1932, aflat în domeniul public, cu Betty Boop în care apare și Luis Armstrong, foarte tânăr
 louis-armstrong.net – Sony BMG Music Entertainment 
 Louis Armstrong by Nat Hentoff
 Obituary, NY Times
 Quotes and tributes
 Discography 
 Filmography @ imdb.com
 The Louis Armstrong Society Jazz Band
 Louis Armstrong: A Life in Music  – slideshow by Life magazine
 Seeing Black jazz critic  on the Uncle Tom question
 the official website of the Louis Armstrong House & Archives
 "Louis Armstrong Transcription Project – john p birchall"
 Louis Armstrong  at pbskids.org
Louis Armstrong at Find A Grave
 David Margolick, The Day Louis Armstrong Made Noise
 Smithsonian Louis Armstrong: A Cultural Legacy
 Louis Armstrong at NPR Music
 Louis Armstrong in Athens, Blog of the Digital Library of Georgia
 Louis Armstrong: discography and early recordings (RealPlayer format)  on the Red Hot Jazz website.
 Milestone Louis Armstrong recordings at Three Perfect Minutes
 Louis Armstrong's autobiography online book
 "Satchmo – My Life in New Orleans(1954)" free download
 "Satchmo – My Life in New Orleans"  another website
 
 
 
 
 
 

Nașteri în 1901
Nașteri pe 4 august
Decese în 1971
Decese pe 6 iulie
Actori americani din secolul al XX-lea
Actori afro-americani
Actori de film americani
Baritoni americani
Cântăreți americani din secolul al XX-lea
Cântăreți de jazz americani
Compozitori americani
Great American Songbook
Hollywood Walk of Fame
Jazz
Muzicieni ai ABC Records
Muzicieni ai Columbia Records
Muzicieni ai Decca Records
Muzicieni ai MGM Records
Muzicieni ai RCA Victor Records
Muzicieni de jazz
Rock and Roll Hall of Fame
Saxofoniști americani